Treponema

miniatura|dereita|*Treponema pallidum*.
***Treponema*** é un xénero de bacterias do grupo das espiroquetas, finas e pequenas (de 0,1 a 0,4 µm de diámetro e 6 a 10&nbsp;µm de longo), con espiras regulares e apertadas e extremos afiados. A especie máis importante do xénero é *Treponema pallidum*, axente causante da sífilis.

As especies *Treponema hyodysenteriae* e *Treponema innocens* foron reclasificadas no xénero *Serpula*.

## Características 
As especies de *Treponema* son bacterias helicoidais que se tinguen dificilmente con colorantes de anilina e facilmente con Giemsa ou por impregnación arxéntica. Son móbiles en medios líquidos, xa que se moven por rotación ou translación. Teñen de 1 a 5 flaxelos, xeralmente 3. Son organismos quimioheterótrofos, que utilizan unha gran variedade de carbohidratos ou aminoácidos como fonte de enerxía e carbono. Realizan unha respiración aerobia estrita ou son microaerófilos. En fresco só poden observarse cun microscopio de campo escuro ou por contraste de fase.

## Patoxenia 
As especies patóxenas son difíciles de cultivar no laboratorio, e é máis fácil visualizar o organismo directamente da mostra con inmunofluorescencia directa e certas tinguiduras especializadas. Normalmente son parasitos e patóxenos do home e animais. Viven na cavidade oral, o aparato dixestivo e órganos xenitais.

## Especies principais 
* *Treponema pallidum*, patóxeno humano, con dúas subespecies: 
** *Treponema pallidum pallidum*, patóxeno humano, axente causal da sífilis.
** *Treponema pallidum endemicum*, patóxeno humano. Produce a chamada sífilis endémica non venérea ou *bejel*.
* *Treponema pertenue*, patóxeno humano. Clasificado antes como a subespecie *T. pallidum pertenue*. Produce o *pian* ou frambesia (enfermidade cutánea tropical).
* *Treponema carateum*, patóxeno humano, axente causal da pinta.
* *Treponema paraluiscuniculi*, causante da sífilis do coello.
* *Treponema denticola*, periodontopatóxeno, non fermenta os carbohidratos, pero fermenta aminoácidos (cisteína, serina), orixinando acetato, CO2, NH3 e H2S.
* *Treponema vincentii*, non patóxeno, non fermenta os carbohidratos.
* *Treponema scoliodontum*, non patóxeno, non fermenta os carbohidratos.
* *Treponema refringens*, non patóxeno, non fermenta os carbohidratos.
* *Treponema minutum*, non patóxeno, non fermenta os carbohidratos.
* *Treponema phagedenis*, non patóxeno, fermenta os carbohidratos.
* *Treponema succinifaciens*, non patóxeno, fermenta os carbohidratos.
* *Treponema bryantii*, non patóxeno, fermenta os carbohidratos.
* *Treponema saccharophilum* grande espiroqueta anaerobia do rume dos bovinos, que fermenta a pectina, inulina e outros polisacáridos, contribuíndo á dixestión dos herbívoros. e nos datos do *National Center for Biotechnology Information* (NCBI)
e a filoxenia foi elaborada con datos do ARNr 16S da LTP 106 polo 'The All-Species Living Tree' Project 

{{Clade 
|1={{clade
  |1=?*T. bryantii* Stanton e Canale-Parola 1980
  |2=?*T. calligyrum* ♠ Noguchi
  |3=?*T. carateum* ♥  
  |4=?*T. minutum* ♦ Dobell 1912
  |label5=&nbsp;?*T. pallidum* ♦
  |5=
  |6=?*T. paraluiscuniculi* ♦ (Jacobsthal 1920) Smibert 1974
  |7=?*T. pertenue* ♦ (Castellani 1905) Castellani e Chalmers 1910 
  |label8=&nbsp;?*T. phagedenis* ♠
  |8=
  |9=?*T. refringens* ♠ (Schaudinn e Hofmann 1905) Castellani e Chalmers
  |10=?*T. vincentii* ♠ Smibert 1984
  |11=?*T. zioleckii* ♠ Piknova et al. 2008
  |12=
  |13=
   }}
}}

Notas:
♦ Cepa tipo perdida ou non dispoñible
♠ Cepas que se encontran no *National Center for Biotechnology Information* (NCBI) pero non están na *List of Prokaryotic names with Standing in Nomenclature* (LSPN)
♥ Cepas que non figuran no NCBI nin na LPSN.

## Notas 
## Véxase tamén 
### Ligazóns externas 
*  *Treponema* ; Curso de bioloxía médica 2003